recursal/SuperWikiNEXT-32B huggingface dataset:
Το **Αντίλ Σοζ**, επίσης γνωστό ως **Ίδρυμα Αντίλ Σοζ** (ρωσικά: **Адил Соз Фонд**‎, μεταγραφή: Adil Soz Fond) είναι Καζακικός μη κυβερνητικός οργανισμός ο οποίος ασχολείται με την ερεύνηση της διαφθοράς στο καζακστανικό δίκαιο και πολιτική. Αναφερόμενος ως "οργανισμός παρατήρησης των μέσεων ενημέρωσης", είναι η μόνη ΜΚΟ της Κεντρικής Ασίας που ανήκει στην Διεθνή Ανταλλαγή Ελευθερίας της Έκφρασης. Το ίδρυμα υποστηρίζεται από το USAID. Ο κύριος στόχος του είναι "η ίδρυση μιας ανοικτής πολιτικής κοινωνίας στο Καζακστάν και ελεύθερη, αμερόληπτη και προοδευτική δημοσιογραφία." Ο οργανισμός προσπαθεί να προστατεύει τους δημοσιογράφους από τη κυβερνητική παρέμβαση βασισμένη στα πολιτικά δικαιώματα, που προς το παρόν είναι ένα ζήτημα στο Καζακστάν. Το 2008 ανέφερε 122 περιστατικά παρενόχλησης και βίας εναντίον δημοσιογράφων από τον Ιανουάριο έως τον Νοέμβριο του 2008.

Παραπομπές
----------

1. ↑  Human Rights Watch (31 Ιανουαρίου 2012). *World Report 2012: Events of 2011*. Seven Stories Press. σελ. 607. ISBN 978-1-60980-390-2. Ανακτήθηκε στις 28 Δεκεμβρίου 2012.
2. ↑  Berg, Andrea (1 Δεκεμβρίου 2008). *An Atmosphere of Quiet Repression: Freedom of Religion, Assembly and Expression in Kazakhstan*. Human Rights Watch. σελ. 32. ISBN 978-1-56432-417-7. Ανακτήθηκε στις 28 Δεκεμβρίου 2012.
3. ↑  «Adil Soz Foundation». USAID. Αρχειοθετήθηκε από το πρωτότυπο στις 3 Μαρτίου 2013. Ανακτήθηκε στις 28 Δεκεμβρίου 2012.
4. ↑  «Adil Soz». International Foundation for Protection of Freedom of Speech. Ανακτήθηκε στις 28 Δεκεμβρίου 2012.
5. ↑  Bergner, Jeffrey T. (1 Αυγούστου 2008). *Country Reports on Human Rights Practices for 2008: Vols. I and II: Joint Committee Print, U. S. House of Representatives and U. S. Senate*. DIANE Publishing. σελ. 2351. ISBN 978-1-4379-0522-9. Ανακτήθηκε στις 28 Δεκεμβρίου 2012.

Εξωτερικοί σύνδεσμοι
--------------------

* Επίσημη ιστοσελίδα
Ο **Αλντομπραντίνο Γ΄**, ιταλ. *Aldobrandino III*, ( 14 Σεπτεμβρίου 1335 – 3 Νοεμβρίου 1361) από τον Οίκο των Έστε, ήταν κυβερνήτης της Φερράρα και της Μόντενα (1352-1361).

Βιογραφία
---------

Ήταν ο πρωτότοκος γιος του Ομπίτσο Γ΄ μαρκήσιου της Φερράρα και της Μόντενα και της τρίτης συζύγου του Λίππα Αριόστι.

Αρχικά είχε γεννηθεί εκτός γάμου, αλλά νομιμοποιήθηκε όταν ο πατέρας του νυμφεύτηκε την ερωμένη του Λίππα Αριόστι. Ήταν από τους πρώτους αυθέντες της Ιταλίας που συνόδευσαν τον Κάρολο Δ΄ της Γερμανίας στην προέλασή του στη Ρώμη, όπου στέφθηκε από τον πάπα. Η πράξη του αυτή τον έκανε να κερδίσει πολυάριθμα προνόμια.

Απεβίωσε το 1361 άτεκνος και τον διαδέχθηκε ο επόμενος αδελφός του Νικολό Β΄ ως μαρκήσιος της Φερράρα.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 89049905

 |

 |
Η **Αδαμαντία Γρηγοριάδου**, ήταν αγωνίστρια της επανάστασης του 1821.

Οικογένεια
----------

Γεννήθηκε στις 12 Μάϊου 1770 στην Ζούρτσα Ολυμπίας σαν *Αδαμαντία Παπαθεοδώρου*, κόρη του παπά Θεόδωρου Οικονόμου και της Αναστασίας το γένος Σακελλαρίου, αδελφός της ήταν ο Γρηγόριος, επίσκοπος Μεθώνης, ενώ είχε άλλους τέσσερις αδελφούς. Το 1790 γνώρισε τον Γρηγόριο Γρηγοριάδη με τον οποίο παντρεύτηκαν και απέκτησαν τους Αθανάσιο και Γεώργιο]. Το 1819 έχασε τον σύζυγο της, ήταν προεστός και τον εκτέλεσαν οι Οθωμανοί.

Κατορθώματα
-----------

Ένα βράδυ η Αδαμαντία βρέθηκε σε ένα Χάνι, εκεί ένας Τούρκος την προσέλαβε και τότε αυτή του επιτέθηκε με το γιαταγάνι χωρίς να τον σκοτώσει αφού αυτός το έβαλε στα πόδια. Το Πάσχα οι χριστιανοί συνήθιζαν να ρίχνουν με τα όπλα στον αέρα, αλλά οι Οθωμανοί όταν ήρθε το Πάσχα απαγόρευσαν αυτή την συνήθεια. Τότε η Αδαμαντία κάλεσε όλους τους συγγενείς της, τους εφοδίασε με όπλα και πυρομαχικά και τους προέτρεψε να ρίξουν μπαλωθιές, τέλος το έθιμο έγινε χωρίς καμία αντίδραση από τους Οθωμανούς.

Όταν ο Ιμπραήμ ήρθε στην Τριφυλία συγκρότησε σώμα από όσους είχαν μείνει στα χωριά και δε μπορούσαν να πάνε στη μάχη για να προστατεύσει τα χωριά από τις λεηλασίες. 

Κατά τον μήνα ’Ὀκτώβριον τοῦ 1827 αὕτη εἶχε κατέλθει εἰς Άλβενα, χωρίον πλησίον τῆς Ζούρτσης κείμενον, ἴνα ἐπισκεφθῆ τον ἐκ μητρός θεῖον της Κωνσταντίνον Σακελλάριον, δεινούς πάσχοντα. Κατά τήν ἡμέραν τῆς αὐτόθι μεταβάσεώς της ὅ Ίμβραήμ Πασσάς έποιήσατο νέαν εἰς Τριφυλλίαν ἔφοδον, έκπορθήσας καί τό χωρίον, ἐν ὦ εύρίσκετο ἤ Αδαμαντία. Αὕτη ἰδοῦσα τον κίνδυνον, έλαβεν ἐπί τῶν ὤμων της τον λιπόθυμον έκ τῶν πόνων καί του φόβου πάσχοντα θείον της καί ἤρξατο νά τρέχη εἰς τά ὄρη. Έν τή ἀναχωρήσει τῆς ίππεύς τίς Μαμελούκος σπεύδει άγρίως μαινόμενος εἰς καταδίωξίν της, τήν καταφθάνει δέ ἐπί τῆς κορυφῆς λόφου, έφ’ ἧς αὕτη προσφυγούσα έξηντλημένη εἶχε ἐναποθέση τον άναίσθητον γέροντα. Ὅ στρατιώτης πυροβολεῖ κατ’ αὐτῆς, ἀλλ’ ἤ ἡρωίς δι έπιδεξίας στροφῆς άποφεύγει τήν κατά τῆς κεφαλῆς της διευθυνομένην σφαίραν. 

Ταχεία δέ ώς ἀστραπή σκοπεύει διά τοῦ πυροβόλου της τον διώκτην της καί άφίνει αὐτόν άπνουν ἐπί τοῦ ἵππου του, έφ οὐ άνήλθε μετά τοῦ ἀναίσθητου πάντοτε θείου της καί διά στενωποῦ, ἄγνωστου εἰς τον ἐχθρόν, μετέβη μετά τοῦ πολυτίμου φορτίου της εἰς τήν πεδιάδα τῆς Ζούρτσης, ἔνθα εἶχον στροπεδεύση οἱ υἱοί της. 

Πέθανε στις 10 Ιουλίου 1873 στην Αθήνα.

Παραπομπές
----------

1. 1 2 3 4 5 6 7 8  Ζούρτσα-zourtsa.gr, Αδαμαντία Γρηγοριάδου
2. ↑  Ελένη Γιαννίκου (Μάρτιος 2021). *Ζούρτσα 1821*. Αθήνα: Φίλντισι. σελ. 36. ISBN 978 618 5456 37 5.

Περαιτέρω ανάγνωση
------------------

* Σούλα Ροδοπούλου, *Οι άσημες και οι ταπεινές του 21. Εκλαϊκευτική ιστορία*, Αδαμαντία Γρηγοριάδου-Παπαθεοδώρου
Ο **Ίγκορ Μιλάνοβιτς** (σερβικά κυριλλικά: Игор Милановић‎) (γενν. 18 Δεκεμβρίου 1965) είναι Σέρβος, πρώην Γιουγκοσλάβος, επαγγελματίας προπονητής υδατοσφαίρισης και πρώην παίκτης. Είναι ο τωρινός προπονητής του Ολυμπιακού.

Ο Μιλάνοβτς θεωρείται ένας από τους καλύτερους παίκτες υδατοσφαίρισης όλων των εποχών. Είχε μια λαμπρή επαγγελματική σταδιοδρομία, διάρκειας 20 ετών.

Βιογραφία
---------

Ο Μιλάνοβιτς γεννήθηκε στο Βελιγράδι, στη Σοσιαλιστική Ομοσπονδιακή Δημοκρατία της Γιουγκοσλαβίας. Έπαιξε συνολικά 349 παιχνίδια με την Εθνική Γιουγκοσλαβίας, σημειώνοντας 540 γκολ. Ως παίκτης, κέρδισε πολλά τρόπαια: ήταν δύο φορές χρυσός Ολυμπιονίκης, δύο φορές νικητής Παγκοσμίου Πρωταθλήματος, νικητής του Ευρωπαϊκού Πρωταθλήματος, δύο φορές νικητής του Κυπέλλου FINA και τρεις φορές νικητής του Κυπέλλου Πρωταθλητριών Ευρώπης. Του δόθηκε η τιμή να είναι ο σημαιοφόρος της Ο.Δ. Γιουγκοσλαβίας στην τελετή έναρξης των Θερινών Ολυμπιακών Αγώνων του 1996 στην Ατλάντα, και έγινε ο 18ος παίκτης υδατοσφαίρισης που ήταν σημαιοφόρος στις τελετές έναρξης και λήξης των Ολυμπιακών Αγώνων. Στις 13 Μαΐου 2006, εισήχθη στο Διεθνές Hall of Fame Κολύμβησης στο Φορτ Λόντερντεϊλ.

Τον Ιούνιο του 2009, ο Μιλάνοβιτς διορίστηκε προπονητής της Παρτιζάν μετά την παραίτηση του Ντέγιαν Ουντόβιτσιτς. Το 2011 ως προπονητής της Παρτιζάν Ραϊφάιζεν, κατέκτησε το Κύπελλο Πρωταθλητριών Ευρώπης, καθώς και το 2015 ως προπονητής της Προ Ρέκο.

Διακρίσεις
----------

### Ως προπονητής

Παρτιζάν
* Κύπελλο Πρωταθλητριών Ευρώπης: 2010–11
* Σούπερ Καπ Ευρώπης: 2011
* Eurointer League: 2009–10, 2010–11
* Πρωτάθλημα Σερβίας: 2009–10, 2010–11, 2011–12
* Κύπελλο Σερβίας: 2009–10, 2010–11, 2011–12
* Κύπελλο Τομ Χόουντ: 2011

**Προ Ρέκο**

* Κύπελλο Πρωταθλητριών Ευρώπης: 2014–15
* Πρωτάθλημα Ιταλίας: 2014–15
* Κύπελλο Ιταλίας: 2014–15

**Γαλατασαράι**

* Πρωτάθλημα Τουρκίας: 2016–17

**Νόβι Μπέογκραντ**

* Κύπελλο Πρωταθλητριών Ευρώπης: φιναλίστ 2021–22
* Αδριατική Λίγκα: 2021–22
* Πρωτάθλημα Σερβίας: 2021–22

### Ως παίκτης

Παρτιζάν
* Πρωτάθλημα Γιουγκοσλαβίας: 1983–84, 1986–87, 1987–88
* Κύπελλο Γιουγκοσλαβίας: 1981–82, 1984–85, 1986–87, 1987–88
* Μεσογειακό Κύπελλο: 1989

Μλάντοστ
* Πρωτάθλημα Γιουγκοσλαβίας: 1989–90
* Κύπελλο Πρωταθλητριών Ευρώπης: 1989–90, 1990–91
* Σούπερ Καπ LEN: 1990.
* Μεσογειακό Κύπελλο: 1991

Ερυθρός Αστέρας
* Πρωτάθλημα Γιουγκοσλαβίας: 1991–92

Καταλούνια
* Πρωτάθλημα Ισπανίας: 1992–93

Ρόμα
* LEN Trophy: 1993–94

Μπούντβα
* Πρωτάθλημα Σερβίας και Μαυροβουνίου: 1993–94

Παραπομπές
----------

1. ↑  Serbia and Montenegro. Olympics at Sport-Reference.com. Sports Reference LLC. Πρόσβαση στις 25 Οκτωβρίου 2011.

| Ολυμπιακοί Αγώνες |
| --- |
| ΠροκάτοχοςΜατίγια Λιούμπεκ(Σοσιαλιστική Ομοσπονδιακή Δημοκρατία της Γιουγκοσλαβίας Γιουγκοσλαβία ) | **Σημαιοφόρος για τη Σοσιαλιστική Ομοσπονδιακή Δημοκρατία της Γιουγκοσλαβίας Γιουγκοσλαβία**Ατλάντα 1996 | ΔιάδοχοςΒλάντιμιρ Γκρμπιτς |
|
Ο **Αλέξιος Λιάτης** (1906 - 1985) ήταν Έλληνας πρέσβης.

Βιογραφικά στοιχεία
-------------------

Γεννήθηκε το 1906 και ήταν γιος του Σταύρου Λιάτη, διπλωματικού υπαλλήλου και μέλους της οικογένειας Λιάτη. Σπούδασε στο πανεπιστήμιο της Λυών και ακολούθησε σταδιοδρομία στο διπλωματικό σώμα εισερχόμενος σε αυτό το 1920. Υπήρξε γενικός γραμματέας της ελληνικής αντιπροσωπίας στη Διάσκεψη του Σαν Φρανσίσκο που κατέληξε στην υπογραφή του Χάρτη των Ηνωμένων Εθνών, υπηρέτησε στην Ολλανδία και στον Καναδά ενώ στα τέλη της δεκαετίας του 1940 υπηρέτησε ως πρόξενος της Ελλάδας στην Λευκωσία. Την περίοδο 1950 - 1953 υπηρέτησε ως πρέσβης της Ελλάδας στο Κάϊρο. Στα τέλη της δεκαετίας του 1950 διορίστηκε πρέσβης στις Ηνωμένες Πολιτείες μέχρι το 1962 οπότε και μετατέθηκε, διατηρώντας τη θέση του πρέσβη, στο Τόκυο, θέση στην οποία παρέμεινε μέχρι το 1965. Την περίοδο 1965 - 1967 ανέλαβε τη θέση του μόνιμου αντιπροσώπου της Ελλάδας στα Ηνωμένα Έθνη.

Ενταφιάστηκε στον Αυλώνα Αττικής, απ'όπου καταγόταν και η οικογένειά του.

Πηγές
-----

1. ↑  H ανάμειξη της Ελλάδας στη «μεγάλην διεθνή πολιτικήν», από την εφημερίδα "Το Βήμα"
2. ↑  ο ελληνισμός της Αιγύπτου Αρχειοθετήθηκε 2012-08-13 στο Wayback Machine. από την εφημερίδα "Η Καθημερινή"
3. ↑  Ψυχρός Πόλεμος για το Αουσβιτς, από την εφημερίδα "Το Βήμα"
4. ↑  Διατελέσαντες πρέσβεις στο Τόκυο[*νεκρός σύνδεσμος*], από την ιστοσελίδα του υπουργείου εξωτερικών
Το **Lonely Day** είναι ένα τραγούδι του αμερικανικού metal συγκροτήματος System of a Down, που συμπεριλήφθηκε στον πέμπτο δίσκο τους, *Hypnotize*, το 2005. Το τραγούδι κυκλοφόρησε και ως single, έναν χρόνο αργότερα και ήταν το δεύτερο από τον συγκεκριμένο δίσκο. Το single εισήλθε σε πολλά σε πολλά charts ανά τον κόσμο: στα δανικά έφτασε στο νούμερο 20, τα νεοζηλανδικά το νούμερο 17, τα φινλανδικά το νούμερο 16, ενώ στα αμερικανικά *Alternative Songs (Billboard)* και *Mainstream Rock (Billboard)*, το νούμερο 10.

Το τραγούδι γράφτηκε εξ ολοκλήρου από τον Ντάρον Μαλακιάν, αναλαμβάνοντας πλήρως και τα φωνητικά. Υπήρχε μία φήμη ότι το κομμάτι γράφτηκε για τον αδελφό του, αλλά κάτι τέτοιο δεν είναι δυνατό, επειδή ο Ντάρον, δεν έχει αδέλφια. Για προώθηση του κομματιού κυκλοφόρησε και video clip. Στην 49η τελετή των Grammy, το κομμάτι ήταν υποψήφιο στην κατηγορία *Best Hard Rock Performance*. Το 2007, το τραγούδι χρησιμοποιήθηκε στο trailer της ταινίας *Disturbia*, χωρίς όμως να συμπεριληφθεί και στο soundtrack της.

Παραπομπές
----------

1. ↑  Gowing, Liam (March 2, 2006). «His son has got him covered: System of a Down's artist of choice is Vartan Malakian, the guitarist's dad». *Los Angeles Times*.. Ανακτήθηκε στις February 1, 2012.
2. ↑  Blabbermouth.net. "SLAYER, LAMB OF GOD, STONE SOUR Among GRAMMY Nominees", December 7, 2006, at Blabbermouth.net Αρχειοθετήθηκε September 16, 2007, στο Wayback Machine.; last accessed December 7, 2006.

Εξωτερικοί σύνδεσμοι
--------------------

* "Lonely Day" Official music video στο YouTube
Στην ελληνική μυθολογία με το όνομα **Ακταίη** αναφέρεται μία από τις 50 κόρες του Δαναού, δηλαδή μία από τις Δαναΐδες (βλ.λ.). Μητέρα της Ακταίης ήταν η Πιερία, και επομένως η Ακταίη ήταν ομοθαλής αδελφή της Αδίτης, της Διωξίππης, της Ποδάρκης, της Πυλάργης και της Ωκυπέτης. Η Ακταίη παντρεύτηκε τον γιο του Αιγύπτου Περίφαντα και τον δολοφόνησε την πρώτη νύχτα του γάμου τους, όπως έπραξαν με τους συζύγους τους και οι άλλες 48 από τις Δαναΐδες.

Η Ακταίη συγχέεται συχνά με την Ακταία, μία από τις Νηρηίδες.

Παραπομπές
----------

1. ↑  Απολλόδωρος, Βιβλιοθήκη, Βιβλίο Β', κεφ. 1.5
2. ↑  Ησίοδος, Θεογονία, στ. 249
3. ↑  Απολλόδωρος, Βιβλιοθήκη, Βιβλίο Α', κεφ. 2.7

Πηγές
-----

* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969
Ο **Έθελβαλντ** (*Œthelwald*, 625 - 655) ήταν βασιλιάς της Ντέιρα (651-655). Ήταν γιος του Αγίου Όσβαλντ, διάδοχος του Οσουίν της Ντέιρα όταν εκείνος δολοφονήθηκε από τον Οσουί της Νορθουμβρίας, δεν έχουν γίνει σαφείς οι συνθήκε υπό τις οποίες ανέβηκε στον θρόνο. Συμμάχησε στην συνέχεια με τον Πέντα της Μερκίας ο οποίος ήταν εχθρός του Οσουί και υποστήριξε την επίθεση του Πέντα στην Νορθουμβρία (655) αλλά όταν οι δυο στρατοί συναντήθηκαν στις 15 Νοεμβρίου στην *μάχη του Βινβάεντ* ο Έθελβαλντ οπισθοχώρησε και o στρατός αποδυναμώθηκε, ο Πέντα ηττήθηκε και σκοτώθηκε. Ο Έθελβαλντ στην συνέχεια έχασε τον θρόνο της Ντέιρα, ο Οσουί της Νορθουμβρίας τοποθέτησε νέο βασιλιά τον μεγαλύτερο γιο του Άλφριθ, η τύχη του Έθελβαλντ είναι αβέβαιη αφού δεν καταγράφεται τίποτα για τον ίδιο μετά την μάχη. Μια τοπική παράδοση αναφέρει ότι έζησε το υπόλοιπο της ζωής του ως ερημίτης στο βόρειο Γιορκσάιρ.
Παρά το γεγονός ότι συμμάχησε με τον παγανιστή Πέντα ο Έθελβαλντ ήταν πιστός χριστιανός, έκανε γενναίες δωρεές ειδικά στον Άγιο Σεντ για τον οποίο ίδρυσε και ένα μοναστήρι.

Παραπομπές
----------

1. ↑  D. P. Kirby, The Earliest English Kings (1991, 2000), page 78.
2. ↑  Bede, H. E. book III, chapter 24.
3. ↑  Kirby, page 81.

Πηγές
-----

* D. P. Kirby, The Earliest English Kings (1991, 2000)
* Bede, H. E. book III, chapter 24.

Εξωτερικοί σύνδεσμοι
--------------------

* Έθελβαλντ

|  |
| --- |
| Έθελβαλντ της Ντέιρα **Οίκος της Βερνικίας** |
| Βασιλικοί τίτλοι |
| ΠροκάτοχοςΟσουίν της Ντέιρα | **Βασιλιάς της Ντέιρα**651 - 655 | ΔιάδοχοςΆλφριθ |



|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Œthelwald of Deira  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η **ακτογραφία** αποτελεί κλάδο της γεωλογικής ωκεανογραφίας και ειδικότερα της τοπογραφίας που έχει ως αντικείμενο έρευνας και μελέτης αφενός την υφιστάμενη γεωφυσική διαμόρφωση του αναπτύγματος των ακτών μιας περιοχής, και αφετέρου την ορθή περιγραφή αυτής λόγω ακριβώς της μεγάλης σπουδαιότητας που έχει, ιδιαίτερα στην ακτοπλοΐα, την αλιεία και τον ναυταθλητισμό.

Στην ακτογραφία μιας περιοχής εξετάζονται οι ακριβείς θέσεις των πάσης φύσεως ειδών ακτής, ακρωτηρίων, κόλπων, όρμων, βυθών, βαθών και υψομέτρων, εκβολών (ποταμών), νησίδων και βραχονησίδων, υφάλων και σκοπέλων, θέσεις ναυαγίων, φάρων, λιμένων και συναφών εγκαταστάσεων και σταθμών διευκολύνσεων, αλλά και οτιδήποτε θα μπορούσε να επηρεάσει την ασφαλή αναγνώριση, προσέγγιση, ή προσόρμιση ή προσγειάλωση, διάπλου ή διέκπλου στενών κ.λπ. από πλοία και πάσης φύσεως πλωτά μέσα, σε συσχέτιση με διάφορα φυσικά φαινόμενα όπως παλίρροιες, θαλάσσια ρεύματα, συνήθεις επικρατούντες άνεμοι κ.λπ. που μπορεί να σημειώνονται στην υπό εξέταση περιοχή.

Τα στοιχεία που εξετάζει η ακτογραφία συγκεντρώνονται από εξειδικευμένο προσωπικό υδρογραφικών υπηρεσιών και άλλων επιστημονικών ομάδων τα οποία και δίδονται στις αντίστοιχες υπηρεσίες χαρτογράφησης, χωρίς βέβαια και να πάψουν να παρακολουθούνται. Όλα τα παραπάνω στοιχεία καθώς και πλείστα ακόμη έχουν σήμερα κωδικοποιηθεί με διεθνή σύμβολα και συντμήσεις με τα οποία και απεικονίζονται ιδιαίτερα στους ναυτικούς χάρτες. Εκτός από τους χάρτες, λεπτομερείς περιγραφές ακτογραφιών περιλαμβάνουν κυρίως οι Πλοηγοί

* Σημειώνεται ότι η έγκαιρη μελέτη της ακτογραφίας μιας περιοχής αποτελεί πρώτιστο καθήκον των ναυτιλλομένων που με οποιοδήποτε πλωτό μέσον προτίθενται να πλησιάσουν ή να κινηθούν σ΄ αυτή. Κάθε ολιγωρία επ΄ αυτού δυνατόν να καταστεί ολέθρια.
Η **Henkel AG & Company KGaA** είναι γερμανική εταιρεία χημικών και καταναλωτικών αγαθών που εδρεύει στο Ντίσελντορφ και ιδρύθηκε το 1876. Είναι μια πολυεθνική εταιρεία που δραστηριοποιείται τόσο στον καταναλωτικό όσο και στον βιομηχανικό τομέα. Η εταιρεία DAX 30, που ιδρύθηκε το 1876, είναι οργανωμένη σε τρεις επιχειρησιακές μονάδες παγκοσμίως (πλυντήριο & οικιακή φροντίδα, φροντίδα ομορφιάς, συγκολλητικές τεχνολογίες) και είναι γνωστή για μάρκες όπως Loctite, Persil και Fa, μεταξύ άλλων.
Κατά το οικονομικό έτος 2016, η Henkel ανακοίνωσε πωλήσεις 18,7 δισ. Ευρώ και λειτουργικό κέρδος 3,122 δισ. Ευρώ. Περισσότερο από το 80% των 51.350 υπαλλήλων της εργάζεται εκτός Γερμανίας.

Ιστορία
-------

Η εταιρεία ιδρύθηκε το 1876 στο Άαχεν ως Henkel & Cie από τον Fritz Henkel (έναν 28χρονο έμπορο που ενδιαφέρεται για την επιστήμη) και δύο ακόμη συνεργάτες. Πώλησαν το πρώτο του προϊόν, "Universalwaschmittel", ένα απορρυπαντικό που βασίζεται σε πυριτικό άλας.
Το 1878, για να επωφεληθεί από τις καλύτερες συγκοινωνιακές συνδέσεις και τις ευκαιρίες πώλησης, η Henkel μετεγκαταστάθηκε στην Ντίσελντορφ στον Ρήνο (η σημερινή της τοποθεσία). Το Ντίσελντορφ ήταν η πύλη προς την περιοχή του Ρουρ, η οποία έγινε η σημαντικότερη βιομηχανική περιοχή της Γερμανικής Αυτοκρατορίας από τον 19ο αιώνα και μετά. Εκείνη τη χρονιά, εμφανίστηκε το πρώτο γερμανικό απορρυπαντικό εμπορικού σήματος: η Bleich-Soda της Henkel, μια οικονομικά προσιτή τιμή που παρέχεται σε ανθεκτικές χάρτινες σακούλες. Κατασκευάστηκε από ύαλο και σόδα, ήταν το αποτέλεσμα της έρευνας του Fritz Henkel. Η σόδα λήφθηκε από τη Matthes & Weber στο Duisburg (η Henkel αγόρασε την εταιρεία αυτή το 1917 και την πώλησε το 1994).
Το 1879, ο Fritz Henkel εισήλθε ως μοναδικός ιδιοκτήτης στο μητρώο εταιρειών. Οι πωλήσεις της Bleaching Soda της Henkel αυξήθηκαν τόσο γρήγορα ώστε μέσα σε ένα χρόνο το εργοστάσιο που ενοικιάστηκε στην Schützenstraße στο Ντίσελντορφ ήταν ανίκανο να καλύψει τη ζήτηση. Η Fritz Henkel αποφάσισε να κατασκευάσει το δικό της εργοστάσιο με σιδηροδρομική σύνδεση.
Το 1883, για να βελτιώσει τη ρευστότητα και να αξιοποιήσει καλύτερα το προσωπικό πωλήσεων της εταιρείας, ο Fritz Henkel αποφάσισε να πουλήσει εμπορεύματα εκτός από τα απορρυπαντικά του. Οι πωλήσεις ξεκίνησαν το 1884. Το φάσμα περιελάμβανε το χρωματιστικό ultramarine, το γυαλιστερό άμυλο, το υγρό καθαριστικό, το βάζο για τον καθαρισμό, το εκχύλισμα βοδινού και το μπαχαρικό. Πολύ σύντομα η Henkel ανέπτυξε τη διεθνή παρουσία της - το 1886, η Henkel άνοιξε το πρώτο διεθνές γραφείο πωλήσεων στην Αυστρία. Ο Carl Pathe είχε πάει στη Βιέννη ως εκπρόσωπος το προηγούμενο έτος. Το 1893, η Henkel καθιέρωσε τους πρώτους επιχειρηματικούς δεσμούς της με την Αγγλία και την Ιταλία.

Γνωστά προϊόντα
---------------

Μερικά γνωστά προϊόντα της Henkel είναι τα απορρυπαντικά Persil και Dixan, το σαμπουάν Fa και η κόλλα Pritt.
Τα **Έθιμα στο Μπαϊράμι στη Θράκη** λαμβάνουν χώρα κατά την διάρκεια της μουσουλμανικής *γιορτής των θυσιών* η οποία είναι γνωστή ως *Κουρμπάν Μπαϊράμ*.

Θυσίες ζώων
-----------

Κύριο λήμμα: Κουρμπάν Μπαϊράμ
Κατά την διάρκεια της γιορτής και σύμφωνα με τις παραδόσεις θυσιάζονται ζώα (βόδια, αρνιά και πρόβατα) τα οποία νωρίτερα έχουν ευλογηθεί από το χότζα .

Έθιμα
-----

Κύριο λήμμα: Κουρμπάν Μπαϊράμ
Την ημέρα της γιορτής οι μουσουλμάνοι συνεστιάζονται σε σπίτια και επισκέπτονται τάφους των αποθανόντων μελών της οικογένειας, ενώ προσφέρονται και δώρα στους επισκέπτες. Τα παιδιά γυρίζουν στα σπίτια όπου λαβάνουν ευχές και καλούδια.

Δρώμενο καμήλας
---------------

Κύριο λήμμα: Καμήλα (λαϊκό δρώμενο)
Στη Θράκη και συγκεκριμένα στην Ροδόπη, την ημέρα της γιορτής, ομάδες μουσουλμάνων ανδρών αναβιώνουν το έθιμο της καμήλας. Άνδρες μεταμφιέζονται σε νύφη, γαμπρό και με συνοδεία και όργανα γυρνούν τις μουσουλμανικές συνοικίες. Γυρνώντας δέχονται κεράσματα και χρήματα τα οποία είτε τα προσφέρουν σε φτωχούς είτε τα χρησιμοποιούν για να προικίσουν νεαρές κοπέλες. Στο τέλος της ημέρας, στήνεται γλέντι.   Στο παρελθόν ο *θίασος* αυτός αποτελούνταν μόνο από άνδρες αλλά σήμερα γίνονται δρώμενα όπου συμμετέχουν και γυναίκες. 

Ο *θίασος* στους δρόμους της Κομοτηνής, το 2011

Παραπομπές
----------

1. 1 2  Μπάμπης Καλπάνης (2011-11-07). «Γιορτάστηκε το έθιμο του γαμπρού και της νύφης στις γειτονιές της Κομοτηνής». komotinipress.gr.. Ανακτήθηκε στις 2011-11-07. [*νεκρός σύνδεσμος*]
2. 1 2  «Ροδόπη: Η γιορτή της… θυσίας». Εφημερίδα Αγγελιοφόρος.. Ανακτήθηκε στις 2011-11-07. [*νεκρός σύνδεσμος*]
3. ↑  Μίνα Μαχαιροπούλου (22 Ιουνίου 2006). «Λαϊκό Δρώμενο ΝΤΕΒΕ (καμήλα)». Οδηγός Περιφέρειας Ανατολικής Μακεδονίας και Θράκης. Ανακτήθηκε στις 8 Νοεμβρίου 2011.
4. ↑  «Ξεκινά τη δευτέρα το Κουρμπάν Μπαϊράμ - Γιορτάζουν οι μουσουλμάνοι της Θράκης». Εφημερίδα ο Χρόνος. 2011-12-06. Αρχειοθετήθηκε από το πρωτότυπο στις 2011-05-07.. Ανακτήθηκε στις 2011-11-08.
5. ↑  Μίνα Μαχαιροπούλου (22 Ιουνίου 2006). «Θεματική Κατηγορία ήθη-έθιμα Ανατολικής Μακεδονίας και Θράκης». Οδηγός Περιφέρειας Ανατολικής Μακεδονίας και Θράκης. Ανακτήθηκε στις 8 Νοεμβρίου 2011.
6. ↑  Orhan Tsolak (2008-12-09). «The Camel celebration in Greece». Demotix.. Ανακτήθηκε στις 2011-11-08.
7. ↑  Δήμητρα Συμεωνίδου (2011-11-08). «Άνοιξε τις πύλες του σε μουσουλμάνους και χριστιανούς - Πέρασαν όλοι για τις ευχές τους από το τουρκικό προξενείο». Εφημερίδα ο Χρόνος. Αρχειοθετήθηκε από το πρωτότυπο στις 2016-03-04.. Ανακτήθηκε στις 2011-11-10.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Έθιμα στο Μπαϊράμι της Θράκης** |
Σε ένα οργανωμένο αθλητικό πρωτάθλημα, μια τυπική **αγωνιστική περίοδος** είναι το χρονικό διάστημα κατά το οποίο διεξάγονται αγώνες πρωταθλήματος. Σε ορισμένα πρωταθλήματα, μία αγωνιστική περίοδος ξεκινά στην αρχή ενός έτους και λήγει στο τέλος του ίδιου έτους, ενώ σε άλλα πρωταθλήματα, η αγωνιστική περίοδος ξεκινά στα μισά ενός έτους και λήγει στα μισά του αμέσως επόμενου έτους. Επίσης, σε κάποια πρωταθλήματα, η αγωνιστική περίοδος προβλέπεται να διακόπτεται για ορισμένο διάστημα, κυρίως λόγω καιρικών συνθηκών.

Μία αγωνιστική περίοδος μπορεί να χωριστεί σε αρκετά διαφορετικά μέρη, όπως μια σειρά από εκθεσιακά παιχνίδια (preseason) που διεξάγονται για εκπαιδευτικούς σκοπούς, η κανονική περίοδος (regular season) κατά την οποία διεξάγονται εντός και εκτός έδρας αγώνες, οι αγώνες κατάταξης (playoffs) οι οποίοι σε ορισμένες διοργανώσεις καθορίζουν την πρωταθλήτρια ομάδα, όπως και το διάστημα κατά το οποίο δεν υπάρχει επίσημη διοργάνωση (offseason).

Παραπομπές
----------

1. ↑  Rodney D. Fort· John Fizel (2004). *International Sports Economics Comparisons*. Greenwood Publishing Group. σελίδες 316–. ISBN 978-0-275-98032-0.
Το **Έζερετς** (βουλγαρικά: Езерец), (μετάφραση: Λίμνη-Λιμνοχώρι) είναι χωριό της βορειοανατολικής Βουλγαρίας στην Επαρχία του Ντόμπριτς, στην ιστορική περιοχή της Νότιας Δοβρουτσάς, διοικητικά ανήκει στον Δήμο Σαμπλά. Απέχει 7 χλμ. από τη Σαμπλά και 10 χλμ. από το Ντουρανκουλάκ που αποτελεί παραμεθόριο διάβαση προς τη Ρουμανία. 

Μέχρι το 1942 ονομαζόταν *Σουλτάμ*, η περιοχή μέχρι τη δεκαετία του 90 ήταν στρατιωτικοποιημένη ζώνη και η ακτή ήταν περιφραγμένη. Κατά τη ρουμανική κυριαρχία του 1913-1940, το χωριό ονομάστηκε *Σαταλμάσι* (Satâlmâşi). Το χωριό απέχει 3 χλμ. από τη θάλασσα και στην ευρύτερη περιοχή υπάρχουν δύο λίμνες με γλυκό νερό δίπλα στην ακτή που ενώνονται με τεχνητό κανάλι, η Εζερέτσκο και η Σαμπλένσκο. Λόγω της στρατιωτικοποιημένης ζώνης και του περιορισμού της αλιείας είχαν μείνει λίγοι κάτοικοι στο χωριό αλλά τα τελευταία χρόνια νέοι κάτοικοι εγκαθίστανται στη περιοχή, μάλιστα από 1000 περίπου κατοίκους το 1950 το 2011 είχε φτάσει τους 120.

Παραπομπές
----------

1. ↑  www.grao.bg/tna/t41nm-15-09-2022\_2.txt.
2. ↑  Николай Мичев, Петър Коледаров. „Речник на селищата и селищните имена в България 1878 – 1987", София, 1989, с. 115. (Βουλγάρικα)
3. 1 2 3  Село Езерец и плажовете край него (Βουλγάρικα)
4. ↑  Плаж Езерец е още един от незасегнатите от урбанизацията места по северното Черноморие на България (Βουλγάρικα)
Το **Hey Good Lookin'** είναι ένα τραγούδι το οποίο δημιουργήθηκε και ηχογραφήθηκε από τον Αμερικανό τραγουδιστή Hank Williams, σαν μία παραλλαγή από το ομώνυμο τραγούδι του Cole Porter, σε ίδιους στίχους και παρόμοια μελωδία. Το τραγούδι του Cole Porter κυκλοφόρησε το 1942. Το τραγούδι του Williams συμπεριλήφθηκε και στο Grammy Hall of Fame το 2001. Από το 1951 το τραγούδι έχει ηχογραφηθεί από πολλούς άλλους καλλιτέχνες.

Το τραγούδι ακούγεται και στο βιντεοπαιχνίδι Grand Theft Auto: San Andreas στον ραδιοφωνικό σταθμό K-Rose.

Θέση στα Charts
---------------

| Chart (1951) | Θέση |
| --- | --- |
| U.S. *Billboard* Hot Country Singles | 1 |

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 18 Δεκεμβρίου 2011. Ανακτήθηκε στις 16 Φεβρουαρίου 2014.
2. ↑
Ο **Έζουσα** είναι ο έκτος μεγαλύτερος ποταμός της Κύπρου με μήκος 41 χιλιόμετρα. Πηγάζει από το όρος Τρόοδος και χύνεται κοντά στη Πάφο.

Η κοιλάδα του Έζουσα έχει ενταχθεί στο πρόγραμμα προστασίας της φύσης *Δίκτυο Φύση 2000*. Στον Έζουσα κατασκευάστηκε το 2005 το φράγμα της Κανναβιούς, με χωρητικότητα 18.000.000 μ3. Σκοπός του φράγματος είναι η άρδευση της ευρύτερης περιοχής και της κοιλάδας των εκβολών του, αλλά και η ύδρευση των ορεινών χωριών της Πάφου.

Παραπομπές
----------

1. ↑  «Ποταμός Έζουσα – Αγία Βαρβάρα». Αρχειοθετήθηκε από το πρωτότυπο στις 5 Ιανουαρίου 2019. Ανακτήθηκε στις 5 Ιανουαρίου 2019.
2. ↑  Φιλελεύθερος, άρθρο για το πρόγραμμα *Δίκτυο Φύση 2000*Δίκτυο Φύση 2000, ανακτήθηκε 28/12/2008
3. ↑  Τμήμα ανάπτυξης υδάτων της Κυπριακής Δημοκρατίας, Λίστα φραγμάτων Αρχειοθετήθηκε 2007-09-27 στο Wayback Machine. ανακτήθηκε 28/12/2008
Με τον όρο **ακτοφυλακή** (Coast Guard) χαρακτηρίζεται γενικά η φύλαξη των ακτών μιας χώρας που διαθέτει ακτές. Κατ΄ επέκταση ονομάζεται έτσι και η Υπηρεσία ή το οργανωμένο Σώμα στο οποίο έχει ανατεθεί το έργο αυτό.

Ειδικότερα με τον αγγλικό όρο ονομάζεται το ομώνυμο στρατιωτικό Σώμα των ΗΠΑ, το οποίο και έχει ως αντικείμενο τη φύλαξη και αστυνόμευση των αμερικανικών ακτών παράλληλα με εκείνες των χωρικών υδάτων.

Το Λιμενικό Σώμα − Ελληνική Ακτοφυλακή είναι το σώμα με αποστολή και ρόλο Ακτοφυλακής στην Ελλάδα

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **ακτοφυλακή**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ακτοφυλακή** |
Το πρώτο τεύχος του περιοδικού Αγόρι
Το ***Αγόρι*** (αρχικά: ***Δυναμικό Αγόρι***) είναι εβδομαδιαίο ελληνικό περιοδικό κόμικς. Εκδόθηκε ως *Δυναμικό Αγόρι* από τις 26 Ιουλίου του 1975 έως τις 19 Μαΐου του 1987, και ως *Αγόρι* από τις 20 Μαΐου του 1987 έως τις αρχές της δεκαετία του 1990, από τις Εκδόσεις 2001.

Στο περιοδικό παρουσιάσθηκαν σειρές κυρίως βρετανικών, ισπανικών και αμερικανικών κόμικς, όπως *Battle Picture Weekly*, *Valiant*, *Tiger* και *Lion* της Fleetway Publications, με χιουμοριστικά αποσπάσματα (strip) από τις Whizzer and Chips, IPC Media, Selecciones Ilustradas, Editorial Bruguera, 2000 AD και οδηγό της έκδοσης τις ιστορίες του *Ελ Ζαμπάτο*, του *Δικαστή Ντρεντ* και του *Roy of the Rovers* που γνώρισαν μεγάλη επιτυχία. Το περιοδικό συνοδευόταν συνήθως και από αφίσες, σιδερότυπα κ.ά. Υπεύθυνος έκδοσης του περιοδικού ήταν ο Νικόλαος Δεληγιώργης.

Εξωτερικοί σύνδεσμοι
--------------------

* *Ρόι Ρέις. Ο μπαλαδόρος με το αριστερό φαρμακερό σουτ που κατέκτησε την Ελλάδα μέσα από το «Ζαγκόρ» και το «Δυναμικό Αγόρι». Κέρδισε όλους τους τίτλους, αποπειράθηκαν να τον δολοφονήσουν και ακρωτηριάστηκε το πόδι του...* στη *Μηχανή του Χρόνου*
* *Τα περιοδικά των παιδικών μας χρόνων!*, αφιέρωμα στη Gazzeta
Οι **Thinking Machines Corporation** ήταν κατασκευαστική εταιρεία υπερυπολογιστών που ιδρύθηκε στο Βάλθαμ της Μασσαχουσέτης το 1982 από τους Daniel Hillis και Sheryl Handler. Σκοπός της εταιρείας ήταν η υλοποίηση και εμπορικοποίηση του αρχιτεκτονικού σχεδίου μαζικά παράλληλων υπολογιστών που εξέφρασε ο Hillis με την διδακτορική του εργασίαστο ινστιτούτο MIT. Το όνομα της μηχανής αυτής θα ήταν «*the Connection Machine*» (αγγλ. *μηχανή σύνδεσης*).

Η επιχείρηση μετακόμισε το 1984 από το Βάλθαμ στην πλατεία Κένταλλ στο Καίμπριτζ της Μασσαχουσέτης, για να είναι κοντά στα εργαστήρια MIT AI Lab και στην ανταγωνιστή εταιρεία KSR.
Εκτός από την KSR, άλλοι ανταγωνιστές ήταν η MasPar, που κατασκεύαζαν έναν υπολογιστή παρόμοιο με τον CM-2, καθώς και η Meiko, οι οποίοι κατασκεύαζαν έναν υπολογιστή παρόμοιο με τον CM-5.

Προϊόντα
--------

Η *Thinking Machines* παρήγαγε διάφορα πρότυπα της *Connection Machine* (κατά χρονολογική σειρά): CM-1, CM-2, CM-200, CM-5 και CM-5E. 
Οι πρώτοι υπολογιστές CM-1 και CM-2 ήταν εξοπλισμένοι αρχικά με 65.536 επεξεργαστές ενός bit αραδιασμένοι ανά 16 επεξεργαστές σε κάθε τσιπ και αργότερα με μικρότερο αριθμό επεξεργαστών, από 16.384 μέχρι και 4.096 επεξεργαστές. Ο Κωδικός τους ήταν 64K, 16K και 4K αντίστοιχα.

Τα λογισμικά των υπολογιστών αυτών ήταν γραμμένα σε ποικίλες εξειδικευμένες γλώσσες, συμπεριλαμβανομένων των

* \*Lisp και CM Lisp που ήταν επεκτάσεις της ευρύτερα γνωστής Lisp,
* C\* που ήταν επέκταση της C, και
* CM FORTRAN που ήταν επέκταση της Φόρτραν με έναν ειδικό μεταγλωττιστή για τον παραλληλισμό του κώδικα βάση του σύνολου κωδικών εντολών του επεξεργαστή.

Η αρχιτεκτονική των υπολογιστών διέφερε πολύ και ακολουθούσε δυο διαφορετικούς επιστημονικούς κλάδους. Ενώ τα μοντέλα CM-1, CM-2 και CM-200 είχαν χαρακτηριστική αρχιτεκτονική δομή SIMD (αγγλ. ***S**ingle **I**nstruction **M**ultiple **D**ata*, *με μια οδηγία σε πολλά δεδομένα*), τα κατοπινά μοντέλα CM-5 και CM-5E είχαν χαρακτηριστική αρχιτεκτονική δομή MIMD, (αγγλ. ***M**ultiple **I**nstructions **M**ultiple **D**ata*, *με διαφορετικές οδηγίες σε πολλά δεδομένα*). Οι επεξεργαστές ήταν τύπου SPARC (αγγλ. ***S**calable **P**rocessor **ARC**hitecture*) και ήταν διασυνδεδεμένοι με ένα παχύ δέντρο. 

Η *Thinking Machines* εισήγαγε το 1985 επίσης την πρώτη εμπορική χρήση δίσκων RAID, με το όνομα DataVault.

Η πρόσβαση στον υπερπολογιστή γίνονταν μέσω συμβατικού τερματικού υπολογιστή τύπου Symbolics 3600 LISP, και αργότερα από Sun και VAX.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Thinking Machines Corporation** |

* The Rise and Fall of Thinking Machines, *Inc. Magazine*, September 1995
* 'Richard Feynman and The Connection Machine' by W. Daniel Hillis

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 146716947
* ISNI: 0000 0001 2294 0130

 |

 |
Στη στρατιωτική ορολογία των Ηνωμένων Πολιτειών, ένας **στόχος υψηλής αξίας** ( **HVT** ) είναι ένα άτομο ή ένας πόρος που χρειάζεται ένας διοικητής για να ολοκληρώσει μια αποστολή.  Ο όρος έχει χρησιμοποιηθεί ευρέως στα μέσα ενημέρωσης για τον Οσάμα Μπιν Λάντεν και τους υψηλόβαθμους αξιωματικούς της Αλ Κάιντα που θεωρούνται απαραίτητοι για την ολοκλήρωση των επιχειρήσεων τους. Ο πρώην Πρόεδρος του Ιράκ Σαντάμ Χουσεΐν ήταν γνωστός ως στόχος υψηλής αξίας νούμερο ένα από τον στρατό των Ηνωμένων Πολιτειών .

Ένας στόχος υψηλής απόδοσης, είναι ένας στόχος υψηλής αξίας του οποίου η απώλεια στον εχθρό θα συμβάλει σημαντικά στην επιτυχία της φιλικής πορείας δράσης. 

Συχνά ζητείται από τους στρατιώτες να κάνουν ό,τι είναι δυνατό για να συλλάβουν ένα HVT ζωντανό, αλλά, εάν αυτό είναι αδύνατο, τους δίνεται άδεια να πυροβολήσουν.  Έχουν συσταθεί διάφορες επιφορτισμένες κοινές ομάδες ειδικών επιχειρήσεων για τους κύριους σκοπούς της σύλληψης ή της θανάτωσης αυτών των στόχων υψηλής αξίας. Οι δυνάμεις που έχουν ανατεθεί σε αυτές περιλαμβάνουν μονάδες κυρίως από την Κοινή Διοίκηση Ειδικών Επιχειρήσεων και την SOCOM, όπως οι US Navy SEALs, US Army Delta Force, US Navy SEAL Team Six, US Army 75th Ranger Regiment και στοιχεία της Ειδικής Αεροπορικής Υπηρεσίας ( SAS ) του Βρετανικού Στρατού.  Ο όρος έχει επίσης συνδεθεί με μυστικά προγράμματα του Υπουργείου Άμυνας των ΗΠΑ για τη σύλληψη και στη συνέχεια την ανάκριση ηγετών τρομοκρατών.

Δείτε επίσης
------------

* Ανθρωποκυνηγητό (στρατιωτικό)
* Επιχείρηση Κόκκινη Αυγή
* Αϊμάν αλ Ζαουαχίρι

Σημειώσεις
----------

1. 1 2   ﻿Joint Publication 3-60: Joint Targeting﻿ (Report). Chairman of the Joint Chiefs of Staff. 31 January 2013. .
2. ↑  Seymour M. Hersh, *Moving Targets*, New Yorker, December 15, 2003 accessed at on 13 Feb 2008
3. ↑  Seymour M. Hersh, *The Gray Zone:How a secret Pentagon program came to Abu Ghraib*, New Yorker, May 24, 2004 accessed at

Εξωτερικοί σύνδεσμοι
--------------------

* Ορισμός του Υπουργείου Άμυνας των Ηνωμένων Πολιτειών **Στόχος υψηλής αξίας** (HVT) — Ένας στόχος που απαιτεί ο διοικητής του εχθρού για την επιτυχή ολοκλήρωση της αποστολής. Η απώλεια των HVT θα αναμενόταν να υποβαθμίσει σοβαρά σημαντικές εχθρικές λειτουργίες σε όλη την περιοχή ενδιαφέροντος του φιλικού διοικητή. Δείτε επίσης στόχο υψηλής απόδοσης. στόχος. (JP 3-09)
* Ο Bin Laden Trail «Stone Cold» Washington Post 10 Σεπτεμβρίου 2006
Η ακτινική ταχύτητα ως μέθοδος εντοπισμού εξωπλανητών
**Ακτινική ταχύτητα** ονομάζεται η ταχύτητα της ακτινικής κίνησης ενός σώματος και ιδιαίτερα στην αστρονομία ενός ουράνιου σώματος. Πρόκειται δηλαδή για τη γραμμική ταχύτητα ενός αντικειμένου ή ουράνιου σώματος ως προς εμάς, πάνω στην ευθεία που ενώνει εμάς (τον παρατηρητή) με το αντικείμενο. Στην Αστρονομία το μέτρο της ακτινικής ταχύτητας ενός ουράνιου σώματος, ενώ αρχικά ήταν αδύνατο να υπολογισθεί τελικά σήμερα υπολογίζεται εύκολα με φασματογράφο, όπου κατά το Φαινόμενο Ντόπλερ, διαπιστώνεται στο φως που φθάνει σ΄ εμάς από το ουράνιο σώμα: Το μήκος κύματος του λαμβανόμενου φωτός αυξάνεται για απομακρυνόμενα σώματα (μετάθεση προς το ερυθρό) ενώ μειώνεται για προσεγγίζοντα (μετάθεση προς το κυανό). Έτσι με τον τρόπο αυτό βρίσκεται και η φορά της κίνησης του σώματος.

Τρόπος μέτρησης
---------------

Οι μεταθέσεις Ντόπλερ μπορούν να μετρηθούν με ακρίβεια με τη λήψη ενός φάσματος υψηλής αναλύσεως και τη σύγκριση των μετρούμενων μηκών κύματος γνωστών φασματικών γραμμών με τα αντίστοιχα μήκη από εργαστηριακά δείγματα. Κατά σύμβαση, η ακτινική ταχύτητα είναι **θετική** όταν το σώμα **απομακρύνεται** και **αρνητική** όταν **πλησιάζει**.

* Μέχρι το 1940 είχε καταμετρηθεί η ακτινική ταχύτητα 6.500 αστέρων. Η μεγαλύτερη ακτινική ταχύτητα που έχει παρατηρηθεί πλησιάζει περίπου τα 350 χιλιόμετρα το δευτερόλεπτο.

Σε διπλά αστρικά συστήματα
--------------------------

Σε πολλά διπλά συστήματα αστέρων, η τροχιακή κίνηση των αστέρων-μελών του συστήματος περί το κοινό κέντρο μάζας συνήθως προκαλεί περιοδικές μεταβολές στις ακτινικές τους ταχύτητες της τάξεως των πολλών χιλιομέτρων το δευτερόλεπτο. Σε αυτές τις περιπτώσεις η μελέτη των ακτινικών ταχυτήτων μπορεί να οδηγήσει στον υπολογισμό των μαζών των αστέρων του συστήματος και της διαμέτρου ή της εκκεντρότητας της τροχιάς τους.

Ως μέθοδος ανακάλυψης εξωπλανητών
---------------------------------

Η ίδια φασματοσκοπική μέθοδος έχει οδηγήσει στην ανακάλυψη όλων σχεδόν των εξωηλιακών πλανητών, που περιφέρονται γύρω από άλλους αστέρες, από το 1995 που ανακαλύφθηκε ο πρώτος τέτοιος πλανήτης μέχρι σήμερα.

Δείτε επίσης
------------

* Ιδία κίνηση
* Νόμος του Χαμπλ
Ο **Όρσος Α΄** (ιταλικά : Orso I) ήταν επίσκοπος της Νάπολης στις αρχές του 5ου αιώνα. Τιμάται ως άγιος από την Ρωμαιοκαθολική εκκλησία στις 21 Φεβρουαρίου.

Βιογραφία
---------

Δεν είναι πολλά γνωστά για τον Όρσο. Η θητεία του κράτησε τέσσερα χρόνια, κατά άλλες πηγές περισσότερο, διαδέχτηκε τον επίσκοπο Σεβήρο και τον ίδιο διαδέχτηκε ο Ιωάννης Α΄. Αναφέρεται ότι έδειξε μεγάλο ζήλο για το ποίμνιο και την εκκλησία του.

Το χρονικό του Αχελίου αναφέρει ότι ο Όρσος Α' εκδιώχθηκε από την πόλη από τους οποαδούς Αρειανιστές και οι κάτοικοι της Νεάπολης παρέμειναν για κάποιο διάστημα χωρίς επισκοπική μέριμνα. Στις *Πράξεις των Επισκόπων της Νάπολης*, η μόνη πληροφορία για τον Όρσο Α' είναι ότι πέθανε τέσσερα χρόνια αφότου έλαβε την χειροτονία.

Μετά τον θάνατο του τάφηκε στο νεκροταφείο έξω από την πόλη στο ίδιο όπου τάφηκε και ο Άγιος Ευφέβιος επίσης επίσκοπο της Νάπολης. 

  


|  |  |  |
| --- | --- | --- |
| ΠροκάτοχοςΣεβήρος | **Επίσκοπος Νάπολης**414-432 | ΔιάδοχοςΙωάννης Α΄ |

Παραπομπές
----------

1. ↑  Cronotassi dei Vescovi - Chiesa di Napoli
2. ↑  Notizie del bello dell'antico e del curioso della citta di Napoli raccolte ...
3. ↑  NAPOLI LA CITTÀ E I SUOI VESCOVI - Nuovo Monitore .
4. 1 2 3  Storia della chiesa di Napoli, provatá con monumenti: Libri cinque, σελ. 164
5. ↑  Regesta Pontificum Romanum. Italia Pontificia / Kehr P. F. — Berolini: Apud Weidmannos, 1935. — Vol. VIII (Regnum Normannorum — Campania). — P. 430
Το **Αζαντιστάν** ή **Αζαντεστάν** (περσικά: آزادیستان, κυριολεκτικά Γη της Ελευθερίας), ήταν βραχύβιο κράτος στις Ιρανικές επαρχίες του Αζερμπαϊτζάν, που υπήρξε από τις αρχές του 1920 μέχρι τον Σεπτέμβριο του 1920. Ιδρύθηκε από τον Μοχαμάντ Χιαμπάνι, ένας Ιρανός πατριώτης, που ήταν εκπρόσωπος στο κοινοβούλιο και εξέχων αντιφρονούντας κατά των ξένων αποικιοκρατών.

Λίγο μετά τη ρωσική Επανάσταση του 1917, ο Χιαμπάνι αποκατέστησε το Δημοκρατικό Κόμμα του Ταμπρίζ αφού απαγορεύτηκε για πέντε χρόνια, και δημοσίευσε την εφημερίδα Τατζαντόντ, το επίσημο όργανο του κόμματος.

Μετά το τέλος του Α΄ Παγκοσμίου Πολέμου, σε ένδειξη διαμαρτυρίας για την συνθήκη μεταξύ της Περσίας και του Ηνωμένου Βασίλειου του 1919 η οποία αποκλειστικά μεταβίβαζε το δικαίωμα της απόφασης για όλες τις στρατιωτικές, οικονομικές, και τελωνειακές υποθέσεις της Περσίας στους Βρετανούς, ο Χιαμπάνι αμφισβήτησε τον έλεγχο της Ταμπρίζ με την κεντρική κυβέρνηση του Βοσούγκ οντ-Ντοουλέχ στην Τεχεράνη και το 1920, Ο Χιαμπάνι διακήρυξε το Αζαρμπαϊτζάν ως Αζαντιστάν, για να παρέχει ένα μοντέλο ελεύθερης και δημοκρατικής διακυβέρνησης για το υπόλοιπο του Ιράν. Δεν θεωρούσε τον εαυτό του αποσχιστή.

Το κίνημα του Χιαμπάνι κατεστάλη στρατιωτικά τον Σεπτέμβριο του 1920. Μετά την πτώση του Βοσούγκ οντ-Ντοουλέχ, του τότε πρωθυπουργό, ο νέος πρωθυπουργός έστειλε τον Μεχντί Κόλι Χενταγιάτ στη Ταμπρίζ, δίνοντας του πλήρη εξουσία, συντρίβοντας και σκοτώνοντας τον Χιαμπάνι στα τέλη του καλοκαιριού του 1920 με αποτέλεσμα τη διάλυση του Αζαντιστάν.

Στη μυθοπλασία
--------------

* Στο άνιμε *Mobile Suit Gundam 00*, το Αζαντιστάν είναι μια κυρίαρχη χώρα που βρίσκεται στη Μέση Ανατολή.

Δείτε επίσης
------------

* Συνταγματική Επανάσταση του Ιράν

Αναφορές
--------

1. 1 2  Cyrus Ghani· Sīrūs Ghanī (6 Ιανουαρίου 2001). *Iran and the Rise of the Reza Shah: From Qajar Collapse to Pahlavi Power*. I.B.Tauris. σελ. 103. ISBN 978-1-86064-629-4.
2. ↑  Richard W. Cottam (15 Ιουνίου 1979). *Nationalism in Iran: Updated Through 1978*. University of Pittsburgh Pre. σελ. 122. ISBN 978-0-8229-7420-8.
3. ↑  , AZERBAIJAN iv. Islamic History to 1941.
4. ↑  Cosroe Chaqueri, *The Soviet Socialist Republic of Iran, 1920-1921: Birth of the Trauma* (Pittsburgh and London: University of Pittsburgh Press, 1995), p. 465.
Το πάρκο του Σούστερους
Το **Schustehruspark** είναι πάρκο στο Βερολίνο που ονομάστηκε προς ανάμνηση του πρώην δημάρχου Κουρτ Σούστερους. Η διαρρύθμιση είναι έργο του αρχιτέκτονα Έρβιν Μπαρτ. Το πάρκο έχει τετραγωνικό γεωμετρικό σχήμα. Στο κέντρο του βρίσκεται μια μεγάλη έκταση με γκαζόν, την οποία περικλείουν παρτέρια, δενδροστοιχίες και ειδικά σχεδιασμένα παγκάκια. Στην ανατολική πλευρά βρίσκεται ένας κήπος. Οι τέσσερις γωνίες είναι ειδικά διαμορφωμένες με εισόδους, στρογγυλά παρτέρια και φωτιστικές κολώνες. Στην μεσημβρινή πλευρά είναι ένας υποστεγασμένος παιδότοπος. Αρχικά ανήκε στο οικόπεδο της γειτονικής βίλας Όππενχαϊμ, πέρασε όμως το 1941 στον δήμο Σαρλότενμπουργκ.

Πηγές
-----

* Dietmar Land, Jürgen Wenzel: *Heimat, Natur und Weltstadt. Leben und Werk des Gartenarchitekten Erwin Barth.* Koehler&Amelang, Leipzig 2005, ISBN 3-7338-0338-8.

Εξωτερικοί σύνδεσμοι
--------------------

* Der Schustehruspark-Informationsseite des Bezirksamtes Charlottenburg-Wilmersdorf von Berlin (Γερμανικά)
Πρόσφατος σταλακτιτικός αζουρίτης που δείχνει το εξαιρετικά βαθύ μπλε χρώμα του αναλλοίωτου ορυκτού.
Ο **αζουρίτης** είναι ορυκτό του χαλκού με ωραίο μπλε χρώμα. Βρίσκεται κατά κανόνα μαζί με άλλα χαλκούχα ορυκτά, από τα οποία και σχηματίζεται υπό την οξειδωτική επίδραση του νερού και του αέρα. Με τον αζουρίτη μοιάζει πολύ στο χρώμα, αλλά δεν πρέπει να συγχέεται, ο ημιπολύτιμος λίθος λάπις λάζουλι ή λαζουρίτης. Ο αζουρίτης ήταν γνωστός από την αρχαιότητα και ο Πλίνιος ο Πρεσβύτερος τον αναφέρει με το όνομα «κυανός» (kuanos) ή *caeruleum*.

Χημική σύσταση
--------------

Από χημική άποψη, ο αζουρίτης είναι βασικός ανθρακικός χαλκός, με μοριακό χημικό τύπο **2CuCO3. Cu(OH)2**, δηλαδή ανάμιξη 2 μερών ανθρακικού χαλκού με ένα μέρος υδροξειδίου του χαλκού. Το 55,2% της μάζας του είναι χαλκός. Το μέσο μοριακό βάρος του είναι 344,67.

Φυσικές ιδιότητες
-----------------

Ο αζουρίτης κρυσταλλώνεται στο μονοκλινές σύστημα, αλλά οι κρύσταλλοί του δεν είναι πάντα ομοιόμορφοι, αντιθέτως διαφέρουν πολύ στις διάφορες εμφανίσεις του ορυκτού. Παρουσιάζονται άλλοτε ως μεγάλα πολύεδρα πρίσματα και άλλοτε χωρίς εμφανείς έδρες, σχηματίζοντας π.χ. σφαιροειδή συσσωματώματα. Το ειδικό βάρος του αζουρίτη είναι 3,77 ως 3,89 (μέση τιμή 3,83) και η σκληρότητά του είναι 3,5 ως 4 στην κλίμακα Mohs. Ο αζουρίτης έχει λάμψη υαλώδη και χρώμα μπλε ως λουλακί, από το οποίο και διακρίνεται εύκολα, καθώς είναι πολύ λίγα τα ορυκτά με αυτό το χρώμα.

Τριμμένη σκόνη αζουρίτη για χρήση σε βαφές.

Γεωγραφική κατανομή
-------------------

Ο αζουρίτης βρίσκεται συνήθως με άλλα (οξειδωμένα ή όχι) ορυκτά του χαλκού, καθώς και με αυτοφυή χαλκό. Ιδιαίτερα συχνά απαντάται μαζί με μαλαχίτη, που είναι επίσης βασικός ανθρακικός χαλκός, αλλά με τύπο CuCO3.Cu(OH)2. Το μείγμα τους αποκαλείται αζουρομαλαχίτης. Βρίσκεται σε πολλά μέρη της Γης, ενώ στην Κίνα και στο Chessy-les-Mines κοντά στη Λυών απαντώνται τα καλύτερα δείγματα. Στην Ελλάδα, αζουρίτης βρίσκεται στη Μακεδονία, τη Θάσο, το όρος Όθρυς και το Λαύριο.

Δείτε επίσης
------------

* Κατάλογος ορυκτών
* Κατάλογος ορυκτών των μεταλλείων Λαυρίου

Πηγές
-----

* *Νέα Ελληνική Εγκυκλοπαίδεια Χάρη Πάτση*, τ. 2 (1968)
* Το αντίστοιχο λήμμα της αγγλόγλωσσης Wikipedia.
Το **Scrapy** (*SKRAY-peye* ) είναι ένα δωρεάν και ανοιχτού κώδικα πλαίσιο λογισμικού για ανίχνευση ιστοσελίδων γραμμένο σε Python. Αρχικά σχεδιασμένο για απόξεση ιστού, μπορεί επίσης να χρησιμοποιηθεί για εξαγωγή δεδομένων χρησιμοποιώντας API ή ως πρόγραμμα ανίχνευσης ιστού γενικής χρήσης.  Αυτή τη στιγμή διατηρείται από τη Zyte πρώην Scrapinghub, μια εταιρεία ανάπτυξης και υπηρεσιών web-scraping.

  

Η αρχιτεκτονική του Scrapy project είναι ανεπτυγμένη γύρω από "αράχνες", οι οποίες είναι αυτόνομα ερπυστριοφόρα προγράμματα που λαμβάνουν ένα σύνολο οδηγιών. Διευκολύνει τη δημιουργία και την κλιμάκωση μεγάλων έργων ανίχνευσης, επιτρέποντας στους προγραμματιστές να επαναχρησιμοποιήσουν τον κώδικά τους.

  

Το πλαίσιο Scrapy παρέχει ισχυρές δυνατότητες, όπως auto-throttle , περιστρεφόμενους διακομιστές μεσολάβησης και πράκτορες χρήστη, επιτρέποντάς το σχεδόν απαρατήρητο scraping στο διαδίκτυο. Το Scrapy παρέχει επίσης ένα κέλυφος ανίχνευσης ιστού, το οποίο μπορεί να χρησιμοποιηθεί από προγραμματιστές προκειμένου να δοκιμάσουν τυχούσες υποθέσεις τους σχετικά με τη συμπεριφορά ενός ιστότοπου. 

  

Κάποιοι δημοφιλείς οργανισμοί και προϊόντα που χρησιμοποιούν το Scrapy είναι: Lyst,   Parse.ly,  Sayone Technologies,  Sciences Po Medialab,  Data.gov.uk 's World Government Data Data.   Αρχειοθετήθηκε 2018-08-16 στο Wayback Machine.

Παραπομπές
----------

1. ↑  ; publication date: 1 March 2022; retrieved: 11 March 2022.
2. ↑  Scrapy at a glance.
3. ↑  «Scrapy shell». Ανακτήθηκε στις 28 Ιουλίου 2015.
4. ↑  Bell, Eddie· Heusser, Jonathan. «Scalable Scraping Using Machine Learning». Αρχειοθετήθηκε από το πρωτότυπο στις 9 Οκτωβρίου 2016. Ανακτήθηκε στις 28 Ιουλίου 2015.
5. ↑  Scrapy | Companies using Scrapy
6. ↑  Montalenti, Andrew. «Web Crawling & Metadata Extraction in Python».
7. ↑  «Scrapy Companies». *Scrapy website*.
8. ↑  Hyphe v0.0.0: the first release of our new webcrawler is out!
9. ↑  Ben Firshman [@bfirsh] (21 Ιανουαρίου 2010). «World Govt Data site uses Django, Solr, Haystack, Scrapy and other exciting buzzwords bit.ly/5jU3La #opendata #datastore» (Tweet) – μέσω Twitter.

Εξωτερικοί σύνδεσμοι
--------------------

* 
* Σειρά φροντιστηρίου Scrapy
Αεροφωτογραφία του νησιού Όστρουφ
Το **Όστρουφ** (πολωνικά: Ostrów) είναι νησί, το οποίο βρίσκεται στο δέλτα του ποταμού Βιστούλα, εντός των ορίων της πόλης του Γκντανσκ στη βόρεια Πολωνία. Διοικητικά, βρίσκεται στην περιοχή Μουινίσκα.

Τα βόρεια σύνορα του νησιού σχηματίζονται από τα νερά του καναλιού του λιμένα του Γκντανσκ, ενώ τα νότια σύνορα είναι ένας παραπόταμος του ποταμού Βιστούλα, που ονομάζεται Μάρτφα Βίσουα.

Το Όστρουφ ανήκει στην Gdańska Stocznia Remontowa, μια ευημερούσα βιομηχανική επιχείρηση και στο Ναυπηγείο του Γκντανσκ, της Stocznia Gdynia.

Κατά τη διάρκεια του Β΄ Παγκοσμίου Πολέμου, οι Γερμανοί Ναζί λειτούργησαν ένα υποστρατόπεδο του στρατοπέδου συγκέντρωσης Στούτχοφ στο νησί από τον Οκτώβριο του 1944 έως τον Μάρτιο του 1945, στο οποίο υπέβαλαν περίπου 100 Εβραίες σε καταναγκαστική εργασία.

Παραπομπές
----------

1. ↑  Γκλίνσκι, Μιρόσουαφ. «Podobozy i większe komanda zewnętrzne obozu Stutthof (1939–1945)» (στα πολωνικά). *Stutthof. Zeszyty Muzeum* **3**: 179. ISSN 0137-5377.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Όστρουφ (νήσος)** |

* Χάρτης του νησιού Όστρουφ
* Ιστοσελίδα της Gdanska Stocznia Remontowa
Το **ScienceDirect** είναι ιστότοπος που παρέχει πρόσβαση σε μια μεγάλη βιβλιογραφική βάση δεδομένων επιστημονικών και ιατρικών δημοσιεύσεων του εκδοτικού οίκου Elsevier. Στα αρχεία του περιλαμβάνονται πάνω από 19 εκατομμύρια άρθρα από 2.700 ακαδημαϊκά περιοδικά και πάνω από 43.000 ηλεκτρονικά βιβλία, έργα βιβλιογραφικών παραπομπών, σειρές βιβλίων και εγχειρίδια. Τα άρθρα είναι κατηγοριοποιημένα σε τέσσερις τομείς: Φυσικές Επιστήμες και Μηχανική (Physical Sciences and Engineering), Επιστήμες της Ζωής (Life Sciences), Επιστήμες Υγείας (Health Sciences), και Κοινωνικές και Ανθρωπιστικές Επιστήμες (Social Sciences and Humanities). Οι περιλήψεις στα περισσότερα άρθρα είναι ελεύθερα διαθέσιμες στον χρήστη. Η πρόσβαση, ωστόσο, σε ολόκληρο το κείμενο του άρθρου (σε μορφή PDF και HTML για τις νεώτερες εκδόσεις) απαιτούν εγγραφή ή αγορά με την μέθοδο πληρωμής ανά προβολή (pay-per-view), εκτός κι αν αποτελούν άρθρα ελεύθερης πρόσβασης (open access). Ο ιστότοπος ξεκίνησε τη λειτουργία του τον Μάρτιο του 1997.

Παραπομπές
----------

1. ↑  RELX. «Annual Report and Financial Statements» (PDF). Ανακτήθηκε στις 22 Φεβρουαρίου 2022.
2. 1 2  «ScienceDirect.com | Science, health and medical journals, full text articles and books». *www.sciencedirect.com*. Ανακτήθηκε στις 28 Δεκεμβρίου 2021.
3. ↑  «Building the World's Largest Scientific Database». *archive.nytimes.com*. Ανακτήθηκε στις 28 Δεκεμβρίου 2021.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 142165375
* LCCN: no00037061
* ISNI: 0000 0000 9627 1075
* BIBSYS: 10040755
* NKC: ntk20191055713

 |

 |
Το **Αιολικό πάρκο Κύθνου** είναι ένας χώρος κοντά στην πρωτεύουσα του νησιού όπου βρίσκονται εγκατεστημένες 5 ανεμογεννήτριες τύπου ΜΑΝ των 20kW η κάθε μία. Το Αιολικό πάρκο της Κύθνου κατασκευάστηκε το 1982 και αναφέρεται ως το πρώτο αιολικό πάρκο που δημιουργήθηκε στην Ευρώπη, και το πρώτο υβριδικό Wind-PV-Diesel στον κόσμο. 

Τα εγκαίνια του πάρκου αυτού έγιναν το 1982 από τον τότε Υπουργό Βιομηχανίας Έρευνας και Τεχνολογίας Ευάγγελο Κουλουμπή. Αυτό απετέλεσε και την αφετηρία της δημιουργίας σειράς άλλων πάρκων σε νησιά και νησίδες που παρουσίαζαν προβληματική ηλεκτροδότηση.

Η εγκατάσταση ξεκίνησε από τη ΔΕΗ υπό τον τότε διευθυντή μηχανικό Γιάννη Χατζηβασιλειάδη που θεωρείται ο πρωτεργάτης αυτής της ιδέας που βεβαίως οι προτάσεις του για εκμετάλλευση των λεγομένων Ανανεώσιμων Πηγών Ενέργειας (ΑΠΕ) είχαν ξεκινήσει από το 1978.

Μετά την εγκατάσταση των ανεμογεννητριών το πάρκο αυτό επεκτάθηκε και με την εγκατάσταση του πρώτου φωτοβολταϊκού πάρκου, που και αυτή θεωρείται η πρώτη στην Ελλάδα δυναμικότητας 100kW, επιτυγχάνοντας έτσι να δημιουργηθεί στη Κύθνο και ο πρώτος υβριδικός σταθμός ενέργειας (ντήζελ, αιολική και ηλιακή ενέργεια). Αρχικά ξεκίνησε με στόχο να καλύψει το 25% των αναγκών της νήσου και αργότερα ξεπέρασε το 75%.

Τώρα όμως, 30 χρόνια μετά την εγκατάστασή του, για το Αιολικό πάρκο Κύθνου έχει παρέλθει ο χρόνος λειτουργίας και καλής απόδοσης που μπορεί να προσφέρει και έτσι οι ανεμογεννήτριες είναι εκτός λειτουργίας.

Παραπομπές
----------

1. ↑  Φωτιάδη, Ιωάννα (30 Μαΐου 2009). «Με ρυθμούς χελώνας τα αιολικά πάρκα». *Η Καθημερινή*. Ανακτήθηκε στις 31 Μαΐου 2019.